**BILJEŠKE UZ FINANCIJSKE IZVJEŠTAJE ZA RAZDOBLJE**

**01.01.2023. - 31.12.2023.**

Sveučilište Sjever OIB: 59624928052, RNO: 228731, MB: 02752298

Zakonski zastupnik: prof. dr. sc. Marin Milković, rektor

Sveučilište Sjever je u razdoblju od 01.01.2023. do 31.12.2023. ostvarilo ukupne prihode i primitke u iznosu od 11.316.440,76 EUR i ukupne rashode i izdatke u iznosu od 12.142.560,75 EUR (ukupni rashodi smanjeni su za učinak povećanja zaliha proizvodnje i gotovih proizvoda u iznosu od 1.376,65 EUR), a kao razlika ukupnih prihoda i rashoda iskazan je tekući manjak u iznosu 826.119,99 EUR.

Sveučilište Sjever je u okviru obavljanja svoje registrirane djelatnosti obveznik obračunavanja i plaćanja PDV-a, a oslobođen obračunavanja i plaćanja PDV-a za obavljanje onih djelatnosti za koje je to propisano zakonskim odredbama Zakona o porezu na dodanu vrijednost (prvenstveno izvođenje akreditiranih studijskih programa). Sveučilište Sjever je upisano u Registar obveznika poreza na dodanu vrijednost od 01. siječnja 2020. godine, po sili Zakona.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

Ostvareni ukupni prihodi poslovanja u razdoblju 01.01.2023. – 31.12.2023. iznose 11.316.440,76 EUR.

Strukturu prihoda poslovanja čine:

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2023.** |
| 63 | Pomoći iz inozemstva i od subjekata unutar općeg proračuna | 461.229,06 |
| 64 | Prihodi od imovine | 8.067,75 |
| 65 | Prihodi od upravnih i administrativnih pristojbi, pristojbi po posebnim propisima i naknada | 2.597.310,11 |
| 66 | Prihodi od prodaje proizvoda i robe te pruženih usluga, prihodi od donacija te povrati u protestiranim jamstvima | 740.482,36 |
| 67 | Prihodi iz nadležnog proračuna i od HZZO-a na temelju ugovornih obveza | 7.506.584,39 |
| 68 | Kazne, upravne mjere i ostali prihodi | 2.767,09 |
| **6** | **Ukupno prihodi** | **11.316.440,76** |

Pomoći iz inozemstva i od subjekata unutar općeg proračuna odnose se na tekuće pomoći od inozemnih vlada izvan EU za uplatu Sveučilišta u Mostaru za izvođenje nastave temeljem sklopljenog Sporazuma, tekuće pomoći od institucija i tijela EU za projekte urbane mobilnosti i projekte Odjela geodezije i geomatike te uplate za projekte Odjela za logistiku i održivu mobilnost. U sklopu navedenih prihoda nalaze se i iznosi tekućih pomoći proračunskim korisnicima iz proračuna jedinica lokalne i područne (regionalne) samouprave (Varaždinske županije). Neutrošeni iznos uplaćenih sredstava Varaždinske županije (50.000,00 EUR) prebačen je u 2023. godinu za pokriće troškovi organizacije Tjedna karijera na Sveučilištu Sjever (*UNIN Connect Week*) i Festivala znanosti. Od istog uplatitelja sredstava Sveučilište je zaprimilo financijsku potporu za kupnju opreme Odjelu za sestrinstvo. Osim spomenutog, navedeni prihodi sadrže uplate Tehničke škole Čakovec za HKO projekt te projekt Odjela prehrambene tehnologije – *HRZZ projekt UIP-2019-4-1018* (u trajanju od 2021. – 2026. godine). Najizdašnije prihode čine uplate Agencije za mobilnosti i EU programe za provođenje Erasmus+ projekata mobilnosti studenata te nastavnog i nenastavnog osoblja EUR te financijska potpora znanstvenoj infrastrukturi za 2023. godinu od strane Ministarstva znanosti i obrazovanja.

Prihodi od imovine u iznosu od 8.067,75 EUR odnose se na prihode od ostvarenih kamata uslijed vođenja transakcijskog računa u Zagrebačkoj banci, prihode od naplate zateznih kamata uslijed provedbe ovršnih postupaka naplate školarina i prihod od pozitivnih tečajnih razlika i razlika zbog primjene valutne klauzule.

Prihodi od upravnih i administrativnih pristojbi, pristojbi po posebnim propisima i naknada čine najvećim dijelom prihodi ostvareni od uplaćenih školarina u iznosu od 2.597.310,11 EUR i ostalih prihoda vezanih uz troškove upisa, troškove razredbenih postupaka, prihode od promocija i diploma, troškove ispisa, prihode od potvrda, rješenja i zamolbi, prihoda od provjere vjerodostojnosti diploma i prihode od razlikovnih ispita. U 2022. godini u sklopu prihoda od upravnih pristojbi Sveučilište je zaprimilo uplate za naknadu štete na imovini i službenim vozilima.

Prihodi od prodaje proizvoda i robe te pružanja usluga odnose se na prihode od prodaje knjiga, prihode od najma aparata te izrade stručnih studija i projekata za tržište (311.824,60 EUR) i znatno su povećani u odnosu na 2022. godinu. Donacije od pravnih i fizičkih osoba izvan općeg proračuna i povrat donacija po protestiranim jamstvima (428.657,76 EUR) odnose se na uplate Studentskog centra Varaždin za subvencioniranje prehrane u studentskoj menzi u Koprivnici, uplate nositelja projekta Telecentra te prijenose financijske potpore od strane Studentskog centra Varaždin za projekte i programe na koje su aplicirali studenti (temeljem Ugovora o sufinanciranju projekta/programa).

U toku 2023. godine izvršeni su prijenosi financijskih sredstava od strane Ministarstva znanosti i obrazovanja u iznosu od 7.506.584,39 EUR za financiranje Redovne djelatnosti Sveučilišta Sjever (plaće zaposlenika, materijalna prava, prijevoz, sistematske preglede, naknadu za nezapošljavanje invalida) i prijenose programskog ugovora za akademsku godinu 2021./2022. (konačan obračun za akademsku godinu) i 2022./2023. (tri rate), a čine prihode iz nadležnog proračuna.

Ostali prihodi u iznosu 2.767,09 EUR odnose se na prihode ostvarene od povrata troškova javnog bilježnika i provođenja ovrha nad naplatom školarina po ovršnim postupcima.

U proračunskoj 2023. godini Sveučilište Sjever nije ostvarilo prihode od prodaje nefinancijske imovine (razred 7).

Ukupni rashodi i izdaci ostvareni u razdoblju 01.01.2023. do 31.12.2023. iznose 12.142.560,75 EUR.

Strukturu rashoda poslovanja čine:

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2023.** |
| 31 | Rashodi za zaposlene | 8.139.506,19 EUR |
| 32 | Materijalni rashodi | 3.320.584,59 EUR |
| 34 | Financijski rashodi | 32.041,52 EUR |
| 37 | Naknade građanima i kućanstvima na temelju osiguranja i druge naknade | 64.170,39 EUR |
| 38 | Ostali rashodi | 2.042,66 EUR |
| Z003 | Povećanje zaliha proizvodnje i gotovih proizvoda | (-1.376,65 EUR) |
| **3** | **Rashodi poslovanja** | **11.556.968,70 EUR**  |

Strukturu rashoda za nabavu nefinancijske imovine čine:

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2023.** |
| 41 | Rashodi za nabavu neproizvedene dugotrajne imovine | 38.194,94 EUR |
| 42 | Rashodi za nabavu proizvedene dugotrajne imovine | 547.397,11 EUR |
| **4** | **Rashodi za nabavu nefinancijske imovine** | **585.592,05 EUR** |

Rashodi za zaposlene ostvareni su u iznosu od 8.139.506,19 EUR, a odnose se na plaće zaposlenika i obvezna zakonska davanja za doprinose, plaće u naravi, plaće isplaćene za prekovremeni rad te materijalna prava zaposlenika (nagrade, darovi, otpremnine, regres, naknade za bolest, prehranu i ostala prava).

Materijalni rashodi u ukupnom iznosu 3.320.584,59 EUR čine naknade troškova zaposlenima (734.767,35 EUR), službena putovanja, naknade za prijevoz, stručno usavršavanje zaposlenika (kotizacije za seminare, savjetovanja, simpozije i tečajeve), rashode za materijal i energiju koji se odnose na troškove uredskog materijala, materijala za čišćenje i higijenske potrebe, troškove energenata, troškove sitnog inventara i auto guma, materijala za investicijsko održavanje. Rashodi za usluge (1.878.747,21 EUR) odnose se na troškove mobilne i fiksne telefonije, usluge tekućeg i investicijskog održavanja, promidžbe i informiranja u elektronskim i tiskanim izdanjima, komunalne usluge, zakup građevinskih objekata i opreme za potrebe povećanja prostornih kapaciteta za provođenje nastave i ostalo. Najveću troškovnu stavku u rashodima za usluge čine intelektualne usluge (1.392.420,26 EUR) koji se odnose na troškove financiranja vanjske suradnje (troškovi nastave i prijevoza vanjskih suradnika), odvjetničke usluge, autorske honorare, usluge prijevoda, znanstvenoistraživačke i ostale intelektualne usluge.

Financijski rashodi u iznosu 32.041,52 EUR, odnose se na troškove platnog prometa i usluge banaka, negativne tečajne razlike za plaćanja prema inozemstvu, zatezne kamate za poreze, doprinose koji se odnose na isplate po sudskim presudama i zatezne kamate iz poslovnih odnosa.

Naknade građanima i kućanstvima odnosi se na stipendiranje studenata temeljem ostvarenog uspjeha i prema socijalnom kriteriju te isplatu rektorovih nagrada uspješnim studentima i nagrađenih radova, podmirenje školarina na sveučilišnim i doktorskim studijima djelatnicima Sveučilišta i financiranje izbora u zvanja (64.170,39 EUR).

Ostali rashodi (2.042,66 EUR) odnose se na dodjelu financijskih sredstava udrugama iz proračuna Studentskog zbora (ALUMNI UNIN i PEUF UNIN) temeljem Pravilnika o financiranju Studentskog zbora i prijenos donacije Nezavisnom sindikatu znanosti za održavanje sindikalnih igara.

Rashodi za nabavu neproizvedene dugotrajne imovine ostvareni su u iznosu 38.194,94 EUR, odnose se na nabavku licenci i software-a i usluge nadzora u drugoj fazi rekonstrukcije zgrade Prehrambene tehnologije.

Rashodi za nabavu proizvedene dugotrajne imovine (547.397,11 EUR) odnose se na radove izmjene krovišta na zgradi u Hallerovoj aleji Varaždin, javna nabava računala i računalne građe, nabavku uredskog namještaja, tv prijemnika, uređaja i opreme za opremanje svih odjela u Studentskom centru Varaždin i Koprivnici te nabavke knjiga i stručne literature, a u skladu sa Planom nabave za 2023. godinu.

Ukupni rashodi poslovanja umanjeni su za učinak povećanja zaliha proizvodnje i gotovih proizvoda u iznosu od 1.376,65 EUR.

Sučeljavanje ukupnih prihoda i primitaka sa ukupnim rashodima i izdacima rezultira ostvarenim manjkom prihoda i primitaka u iznosu 826.119,99 EUR, koji se pokriva prenesenim viškom sredstava iz 2023. godine. Nakon korekcije rezultata poslovanja za kapitalne prijenose sredstava (340,00 EUR ostvarenih iz kapitalnih donacija knjiga i knjižnične građe od strane fizičkih osoba), u 2024. godinu prenosi se višak sredstava u iznosu 2.915.887,50 EUR.

1. **IZVJEŠTAJ O OBVEZAMA**

**DOSPJELE I NEDOSPJELE OBVEZE**

Ukupne obveze na dan 31. prosinca 2023. iznose 1.357.031,76 EUR, od toga je nedospjeli iznos 1.187.723,82 EUR, a stanje dospjelih obveza na dan 31.12.2023. iznosi 169.307,94 EUR.

Nedospjele obveze odnose se na obveze za zaposlene (plaće i materijalna prava za mjesec prosinac 2023. godine koji će biti isplaćeni u siječnju 2024. godine) i nedospjele obveze za nabavu nefinancijske imovine (veće stavke obveza odnose se na isporuku računala i računalne građe te opremanja odjela sveučilišta znanstvenom i laboratorijskom opremom). Stanje obveza za dan 01. siječnja 2023. godine iznosilo 1.212.315,45 EUR.

Promatrajući dospjelost obveza, obveze s prekoračenjem 1 do 60 dana iznose 145.521,86 EUR, prekoračenjem 61 do 180 dana iznose 4.807,53 EUR, prekoračenjem 181 do 360 dana iznose 1.599,29 EUR, a obveze s prekoračenjem preko 360 dana iznosa 17.379,26 EUR. Posljednji iznos odnosi se na obvezu prema dobavljaču za koju nije dobiven točan i detaljan zapisnik o izvršenoj usluzi te je u tijeku daljnja usklade sa dobavljačem i postupak osporavanja fakture.

**MEĐUSOBNE OBVEZE**

Obveze stvorene između obveznika predaje financijskih izvještaja u Registru proračunskih i izvanproračunskih korisnika prikazuju se zbirno u kategoriji *međusobne obveze subjekata općeg proračuna.* Povećanje međusobnih obveza subjekata općeg proračuna u izvještajnom razdoblju 01.01.-31.12.2023. godine (V003) iznosi 27.572,81 EUR, dok su podmirene međusobne obveze (V005) iznosile 41.205,33 EUR. Nedospjeli dio međusobnih obveza (V010) iznosi 19.773,66 EUR, a odnose se na povrat neiskorištenih sredstava uplaćenih iz Državnog proračuna Republike Hrvatske za sistematske preglede zaposlenika Sveučilišta (sredstva su uplaćena iz programa A679080 Redovna djelatnost Sveučilište Sjever za 2023. godinu, odjeljak 3236 Zdravstvene i veterinarske usluge) u iznosu 27.758 EUR (sredstva su vraćena u Državni proračun 26. siječnja 2024. godine), a iznos odnosi se na povrat sredstava koje refundira Hrvatski zavod za zdravstveno osiguranje (potraživanje isplaćenih naknada za bolovanje iznad 42 dana).

Sukladno Pravilniku, obveze za poreze, doprinose, obveze za porez na dodanu vrijednost i ostala davanja državi prikazana su kao dio izvorne obveze po prirodnoj vrsti kojoj pripadaju i ne tretiraju se kao međusobne obveze.

1. **BILANCA na dan 31. prosinca 2023.**

Ukupna aktiva/pasiva na početku proračunskog razdoblja (01.01.2023.) iznosi 11.492.393,36 EUR, a na kraju razdoblja (31.12.2023.) iskazana je u iznosu 10.214.269,74 EUR.

|  |  |  |  |
| --- | --- | --- | --- |
| **Razred/****skupina** | **Opis** | **Stanje 1. siječnja (EUR)** | **Stanje 31. prosinca (EUR)** |
| 01 | Neproizvedena dugotrajna imovina | 2.667.007,76 | 2.688.035,77 |
| 02 | Proizvedena dugotrajna imovina | 3.070.405,01 | 3.142.860,86 |
| 05 | Dugotrajna nefinancijska imovina u pripremi | 537.930,89 | 119.795,47 |
| 06 | Proizvedena kratkotrajna imovina | 70.189,31 | 72.145,04 |
| 11 | Novac u banci i blagajni | 4.765.912,27 | 4.068.158,36 |
| 12 | Depoziti, jamčevinski polozi i potraživanja od zaposlenih te za više plaćene poreze i ostalo | 51.178,40 | 75.693,63 |
| 15 | Dionice i udjeli u glavnici | 663,61 | 6.150,00 |
| 16 | Potraživanja za prihode poslovanja | 318.359,65 | 30.087,29 |
| 17 | Potraživanja od prodaje nefinancijske imovine | 0,00 | 0,00 |
| 19 | Rashodi budućih razdoblja i nedospjela naplata prihoda | 10.746,46 | 11.343,32 |
|  | **IMOVINA:** | **11.492.393,36** | **10.214.269,74** |
| 23 | Obveze za rashode poslovanja | 884.601,68 | 1.278.427,46 |
| 24 | Obveze za nabavu nefinancijske imovine | 321.077,62 | 78.604,30 |
| 29 | Odgođeno plaćanje rashoda i prihodi budućih razdoblja | 6.636,14 | 227,55 |
| 91 | Vlastiti izvori i ispravak vlastitih izvora | 6.704.347,97 | 5.932.121,31 |
| 92 | Rezultat poslovanja | 3.304.166,09 | 2.915.547,50 |
| 93 | Obračunati rashodi poslovanja | 10,05 | 0 |
| 96 | Obračunati prihodi poslovanja | 271.573,91 | 9.341,62 |
| 97 | Obračunati prihodi od prodaje nefinancijske imovine | 0,00 | 0,00 |
|  | **OBVEZE I VLASTITI IZVORI:** | **11.492.393,36** | **10.214.269,74** |
| *99* | *Izvanbilančni zapisi (=0)* | *0,00* | *0,00* |
| *991* | *Izvanbilančni zapisi - aktiva* | *11.087.106,51* | *10.025.004,06* |
| *996* | *Izvanbilančni zapisi - pasiva* | *11.087.106,51* | *10.025.004,06* |

1. **RAS-funkcijski**

Rashodi poslovanja i rashodi za nabavu nefinancijske imovine klasificirani su u funkciju „Obrazovanje“ (09) u iznosu 12.142.560,75 EUR, odnosno u „Visoka naobrazba - Prvi stupanj visoke naobrazbe“ (brojčane oznake funkcijske klasifikacije 094-0941. U ukupnim rashodima Sveučilišta Sjever izostali su prijenosi proračunskim korisnicima iz svoje nadležnosti (podskupina *367 Prijenosi proračunskim korisnicima iz nadležnog proračuna za financiranje redovne djelatnosti*).

1. **P-VRIO**

U obrascu P-VRIO prikazana je promjena povećanja u obujmu proizvedene dugotrajne imovine (P018) u iznosu od 100,00 EUR, a odnosi se na donirane knjige i knjižnu građu od strane Opće bolnice Varaždin. U navedenom obrascu ujedno je prikazano smanjenje vrijednosti potraživanjima za prihode poslovanja (P029) u iznosu 70.158,80 EUR koji se odnose na otpis potraživanja prema zaposlenicima temeljem odluka o financiranju školarina ili izbora u znanstvena zvanja te otpise iznosa školarina temeljem uspjeha studenata ili socijalnih kriterija te za potraživanja za koja je nastupila zastara.

*POJAŠNJENJA ODSTUPANJA U OSTVARENJU U ODNOSU NA PRETHODNO RAZDOBLJE*

***PR-RAS na dan 31.12.2023.***

|  |  |  |  |  |
| --- | --- | --- | --- | --- |
| ***RAČUN IZ RAČ. PLANA*** ***(3. razina)*** | ***31.12.2022*. (EUR)** | ***31.12.2023. (EUR)*** | ***INDEKS*** | ***RAZLOG PROMJENE*** |
| 631 Pomoći od inozemnih vlada | 30.096,76 | 9.972,94 | 33,1 | U 2022. godini sklopljena su dva Sporazuma sa Sveučilištem u Mostaru o isplatama za izvođenje nastave za akademsku godinu 2019./20. i 2020./21. i u tu svrhu zaprimljene su uplate (30.096,76 EUR). U 2023. godini izvršena je jedna uplata Sveučilišta u Mostaru u iznosu 9.972,94 EUR. |
| 636 Pomoći proračunskim korisnicima iz proračuna koji im nije nadležan | 53.718,84 | 15.636,14 | 29,1 | U 2022. godini zaprimljena su sredstva Grada Varaždina, Grada Koprivnice i Varaždinske županije za podmirenje troškova izvođenja studijskih programa u Studentskim centrima Varaždinu i Koprivnici. Uplata Varaždinske županije prebačena je u 2023. godinu u svrhu pokrića troškova provođenja projekta Tjedan karijera i Festivala znanosti. Osima navedenog prijenosa, Varaždinska županija izvršila je uplatu financijske pomoći za nabavu opreme Odjelu sestrinstva. |
| 641 Prihodi od financijske imovine | 860,61 | 8.067,75 | 937,4 | Povećan je iznos pripisa kamate na dan 01.01.2023. i 31.12.2023. (radi konverzije valute EUR u EUR), te zatvaranja transakcijskog računa u Zagrebačkoj banci i prijenosa sredstava u Hrvatsku poštansku banku. Ujedno u 2023. godini znatno su povećani prihodi od zateznih kamata uslijed provođenja ovršnih postupaka naplate školarina (7.877,42 EUR). |
| 661 Prihodi od prodaje proizvoda i robe te pruženih usluga | 216.441,26 | 311.824,60 | 144,01 | U 2023. godini djelatnici Sveučilišta izradili su stručnih studija i projekata za tržište u vrijednosti 310.254,77 EUR, a manji ostatak čine prihodi od fakturiranja najma prostora i opreme u vlasništvu Sveučilišta. |
| 663 Donacije od pravnih i fizičkih osoba izvan općeg proračuna i povrat donacija po protestiranim jamstvima | 38.996,13 | 428.657,76 | 1.099,2 | Sveučilište je zaprimilo sredstva u 2023. godini za provođenje projekta sa poduzećem BBR Adria (uplate po ZNS-ima). |
| 329 Ostali nespomenuti rashodi poslovanja | 140.513,76 | 290.397,76 | 206,7 | Rashodi za premije osiguranja zaposlenih, studenata, imovine i opreme te prijevoznih sredstava u kontinuiranom su rastu u odnosu na 2022., no u 2023. godini povećani su rashodi za reprezentaciju (troškovi cateringa i ugošćenja radi organizacije tuzemnih i međunarodnih simpozija i konferencija, organizacije Festivala znanosti i Tjedna karijera), povećani su rashodi za domaće i inozemne članarine. Znatno su povećani rashodi za troškove sudskih postupaka radi završetka sudskog spora sa građevinskom tvrtkom i plaćanja troškova. Povećan je iznos javnobilježničkih troškova radi provođenja ovršnih postupaka nad naplatom školarina i popratnih troškova studiranja. |
| 343 Ostali financijski rashodi | 49.380,97 | 21.322,30 | 43,2 | U 2022. godini riješen je sudski spor pred Trgovačkim sudom u Varaždinu i pristupilo se podmirenju glavnice i zakonskih zateznih kamata (367.707,74 HRK). Uz to povećan je iznos troškova provođenja bankarskih usluga (2021.=41.103,92 EUR; 2022.=70.159,51 EUR). U 2023. godini ostali financijski rashodi znatno su smanjeni, ali je stavka bankarskih usluga povećana radi bankarskih troškova uslijed promjene banke (zatvaranje računa u Zagrebačkoj banci i prijenos sredstava u Hrvatsku poštansku banku). |
| 381 Tekuće donacije | 13.517,82 | 2.042,66 | 15,1 | U 2023. godini Studentski zbor Sveučilišta Sjever nije raspisao natječaj za dodjelu financijskih sredstava udrugama i studentskim udruženjima. Uz to, doniran je iznos donacije Nezavisnom sindikatu znanosti za Sindikalne sportske igre. |
| 412 Nematerijalna imovina | 697.597,07 | 38.194,94 | 5,5 | U 2023. godini nisu realizirani pojedini kapitalni projekti, izvršen prijenos u 2024. godinu. |
| 421 Građevinski objekti | 1.027,70 | 43.808,47 | 4.262,8 | U 2023. godini izvršena je sanacija i popravak krovišta na nastavnoj zgradi Studentskog centra Varaždin u ulici Hallerova aleja. |

***BILANCA na dan 31.12.2023.***

|  |  |  |  |  |
| --- | --- | --- | --- | --- |
| ***RAČUN IZ RAČ. PLANA******(3. razina)*** | ***31.12.2022. (EUR)*** | ***31.12.2023. (EUR)*** | ***INDEKS*** | ***RAZLOG PROMJENE*** |
| 123 Potraživanja od zaposlenih | 236,25 | 2.426,43 | 1.027,1 | Krajem prosinca 2023. godine, isplaćene su akontacije djelatnicima za službena putovanja koje su realizirana u siječnju 2024. godine. |
| 15X1/1521 Dionice  | 663,61 | 6.150,00 | 926,7 | Povećan je poslovni udio nominalnog iznosa 6.150,00 EUR, za osnivačko pravo koje ima Sveučilište Sjever u Tehnološkom parku Varaždin d.o.o. (ostali osnivači – Grad Varaždin i Sveučilište u Zagrebu-Fakultet organizacije i informatike). |
| 292 Naplaćeni prihodi budućih razdoblja | 6.636,14 | 227,55 | 3,4 | U prosincu 2022. godine zaprimljena je uplata Varaždinske županije za financijsku potporu organizaciji Tjedna karijera i Festivala znanosti za 2023. godinu, iz tog razloga je ista prebačena u 2023. radi realizacije. A u prosincu 2023. godine zaprimljena je uplata Studentskog centra Varaždin temeljem Ugovora o financiranju projekta „Radionica/uvezionica knjiga“. |

**KUMULATIV PRILJEVA I ODLJEVA SREDSTAVA NA NOVČANE RAČUNE I BLAGAJNE**

U 2023. godini Sveučilište Sjever provelo je postupak nabave bankarskih usluga i slijedom navedenog odabrana je Hrvatska poštanska banka. S obzirom da Sveučilište Sjever kao proračunski korisnik temeljem Zakona o proračunu mora imati jedan transakcijski račun, Sveučilište je pristupilo gašenju poslovnog transakcijskog računa u Zagrebačkoj banci (zahtjev aktiviran 28. prosinca 2023., a račun je ugašen 29. prosinca 2023. godine) i izvršilo prijenos sredstava na novi transakcijski račun u Hrvatskoj poštanskoj banci. Slijedom navedenog , u jednom danu izvršen je kumulativ odljeva i priljeva na drugi transakcijski račun.

**RAZLIKA IZMEĐU REZULTATA KOJI JE UTVRĐEN NA DAN 31.12.2022.**

U Financijskim izvještajima za razdoblje 01.01. – 31.12.2022. godine utvrđeni je višak i zajedno sa prenesenim viškom iz prethodnih razdoblja iznosio je 3.304.166,10 EUR. Tokom 2023. godine izvršena su pojedina knjiženja koja su utjecala na kretanje rezultata (3.741.667,49 EUR). Razlika u iznosu (437.501,39 EUR) posljedica je ispravka pogrešnih knjiženja iz 2022. i ranijih godina na teret rezultata poslovanja te uskladom stanja kupaca (studenata) i dobavljača:

1. Konto 232111-232119 – korekcije putnih naloga i unos putnih naloga koji terete 2022. godinu, a zaprimljeni su nakon izrade i podnošenja godišnjeg financijskog izvještaja za 2022. godinu;
2. Konto 241231 – storno obveze za kupnju licence radi nerealizacije nabave
3. Izvor 91122 Ostali izvori vlasništva za financijsku imovinu – usklada izvora u iznosu 424.712,99 EUR; ispravak knjiženja za kupoprodaju nekretnina na kontu nepostojećeg izvora od financijske imovine. Aktiviranjem depozita nije knjižen prijenos prodavatelju u 2020., potrebno je bilo knjižiti simulirani povrat depozita i uplatu prodavatelju (prijenos sredstava je prilikom kupnje izvršio javni bilježnik).

***IZVANBILANČNA EVIDENCIJA***

**INSTRUMENTI OSIGURANJA PLAĆANJA – ZADUŽNICE**

Sveučilište Sjever u izvanbilančnoj evidenciji raspolaže sa instrumentima osiguranja plaćanja (zadužnicama / bjanko zadužnicama) u ukupnoj vrijednosti 2.826.293,50 EUR. Instrumenti osiguranja plaćanja uvedeni su za prilikom upisa u akademsku godinu 2016./17. i zahtijevaju se kao instrument osiguranja plaćanja prilikom upisa studenata:

|  |  |  |  |  |
| --- | --- | --- | --- | --- |
|  |  | **31.12.2022.stanje u HRK** | **31.12.2022.stanje u EUR** | **31.12.2023.stanje u EUR** |
| \*04022 | Odsjek za nabavu i prodaju | 1.559.006,25 kn | 206.915,69 € | 226.990,49 € |
| \*0301 | Odjel za komunikologiju, medije i novinarstvo | 787.500,00 kn | 104.519,21 € | 148.191,92 € |
| \*0303 | Odjel za umjetničke studije | 400.000,00 kn | 53.089,12 € | 62.125,75 € |
| \*0304 | Odjel za odnose s javnostima | 820.000,00 kn | 108.832,70 € | 32.890,11 € |
| \*0305 | Odjel za ekonomiju | 1.210.000,00 kn | 160.594,60 € | 77.725,27 € |
| \*03052 | Odsjek za poduzetništvo i EU fondove | 480.000,00 kn | 63.706,95 € | 57.070,81 € |
| \*03053 | Odsjek za poslovanje i menadžment | 1.267.000,00 kn | 168.159,80 € | 193.699,85 € |
| \*0306 | Odjel za elektrotehniku | 1.041.330,00 kn | 138.208,24 € | 106.136,68 € |
| \*0307 | Odjel za strojarstvo | 1.651.590,00 kn | 219.203,66 € | 190.108,90 € |
| \*0308 | Odjel za multimediju | 2.008.290,00 kn | 266.545,89 € | 188.132,66 € |
| \*0309 | Odjel za graditeljstvo | 2.148.960,00 kn | 285.216,01 € | 248.618,23 € |
| \*0311 | Odjel za sestrinstvo | 9.235.240,00 kn | 1.225.726,99 € | 540.407,66 € |
| \*0312 | Odjel za ambalažu, recikliranje i zaštitu okoliša | 150.000,00 kn | 19.908,42 € | 9.290,60 € |
| \*03131 | Odsjek za logistiku i mobilnost (SC KC) | 430.000,00 kn | 57.070,81 € | 83.821,36 € |
| \*03132 | Odsjek za logistiku i mobilnost (SC VŽ) | 1.261.070,00 kn | 167.372,75 € | 82.281,10 € |
| \*0314 | Odjel za prehrambenu tehnologiju | 380.000,00 kn | 50.434,67 € | 50.144,07 € |
| \*0315 | Odjel za mehatroniku | 150.000,00 kn | 19.908,42 € | 38.562,88 € |
| \*0316 | Odjel za fizioterapiju | 2.180.000,00 kn | 289.335,72 € | 203.267,37 € |
| \*0317 | Odsjek za medije i komunikaciju | 1.000.000,00 kn | 132.722,81 € | 239.610,46 € |
| \*0320 | Odjel za računarstvo i informatiku (Đurđevac) | 160.000,00 kn | 21.235,65 € | 19.908,42 € |
| \*0321 | Odjel za geodeziju i geomatiku  | 30.000,00 kn | 3.981,68 € | 19.981,68 € |
| \*0322 | Zaštita okoliša, recikliranje i ambalaža | 0,00 kn | 0,00 € | 3.327,23 € |
| \*0323 | Glazba i mediji | 0,00 kn | 0,00 € | 4.000,00 € |
|  | Registar | **28.349.986,25 kn** | **3.762.689,79 €** | **2.826.293,50 €** |
|  | Glavna knjiga | **28.349.986,25 kn** | **3.762.689,79 €** | **2.826.293,50 €** |
|  | Razlika | **0,00 kn** | **0,00 kn** | **0,00 kn** |

**TUĐA IMOVINA DOBIVENA NA KORIŠTENJE**

U 2017. godini Sveučilište Sjever unijelo je u poslovne knjige financijske podatke vezane uz imovinu glede koje Sveučilište Sjever ostvaruje pravo korištenja na neodređeno vrijeme, odnosno trajno temeljem obavljanja djelatnosti visokog obrazovanja. Uvrštene su vrijednosti nekretnina dobivenih na korištenje od strane Grada Varaždina i Grada Koprivnice te vrijednosti namještaja i opreme koje se nalaze u zgradama SC Varaždina i SC Koprivnica. Osim navedenog u izvanbilančnu imovinu u 2020. godini unesene su i vrijednosti umjetnina (umjetničkih slika) koje se nalaze u SC Koprivnica, a u 2021. godini imovina koja je na raspolaganju Sveučilištu u Gradu Đurđevcu (provođenje studija Računarstva i informatike).

Pravne osnove korištenja nekretnina su sljedeće:

1. Ugovor o davanju na korištenje zgrade br. 59 na Trgu dr. Žarka Dolinara b.b. u Koprivnici, Klasa: 406-01/15-01/16, Urbroj: 2137-0336-15-01 od 20.10.2015.,
2. Zaključak o davanju na korištenje zgrade na Trgu dr. Žarka Dolinara b.b. u Koprivnici, Klasa: 372-01/14-01/24, Urbroj: 2137/01-07-02/1-15-1 od 19.10.2015.,
3. Ugovor o korištenju zgrade na Trgu dr. Žarka Dolinara 4 u Koprivnici, Klasa: 406-01/15-01/5, Urbroj: 2137-0336-15-01 od 01.02.2015.
4. Ugovor o davanju na korištenje zgrade u Varaždinu, Križanićeva ulica 31/B, Klasa: 030-07/14-01/6, Urbroj 2186-0336-14-01-1 od 27.06.2014.,
5. Ugovor o davanju na korištenje nekretnine u Ulici 104. brigade u Varaždinu, Klasa: 602-04/13-01/4, Urbroj 2186/01-01-13-12 od 25.04.2013.,
6. Sporazum o uređenju međusobnih prava i obveza vezano za integraciju Veleučilišta u Varaždinu i Medijskog sveučilišta u Koprivnici, Klasa Veleučilišta U Varaždinu: 602-04/13-01-6, Klasa Grada Varaždina: 602-04/13-01-4.

Grad Koprivnica dostavio je izlistak stanja izvanbilančne imovine na dan 31.12.2023. godine, izmjene u vrijednostima izvanbilančne imovine uvrštene su u glavnu knjigu, dok je dostava od Grada Varaždina do datuma izrade izvještaja izostala (iako smo zatražili dostavu podatak, u protekle četiri godine podaci s njihove strane se ne dostavljaju).

Za dvije zgrade u Studentskom centru Koprivnica za koje vrijednosti ne postoje ni u poslovnim knjigama Grada Koprivnice, Povjerenstvo je procijenilo da se obje zgrade do izlaska na teren ovlaštenog sudskog procjenitelja, u izvanbilančnu imovinu Sveučilišta Sjever zaknjiže sa vrijednošću 1,00 HRK (0,13 EUR). Za izvanbilančnu imovinu za koju Grad Varaždin već nekoliko godina ne dostavlja relevantne podatke, Sveučilište je izvršilo umanjenje vrijednosti prema postotku otpisa koji je korišten u 2017. godini te tako dobivene vrijednosti uvrstilo u izvanbilančnu imovinu.

Temeljem Zapisnika povjerenstva za provođenje interne procjene vrijednosti dijela imovine dane na korištenje Sveučilištu Sjever od 01.09.2020. godine (KLASA: 406-06/20-01/02, URBROJ: 2186-0336-08-20-2) u izvanbilančnu imovinu Sveučilišta Sjever unesene su vrijednosti umjetničkih djela (slika) umjetnice Sunčanice Tuk koje su izložene u SC Varaždinu i SC Koprivnici. Procijenjena vrijednost slika iznosi 468.300 EUR.

U 2023. godini Sveučilište Sjever koristi i poslovne prostore u Gradu Đurđevcu radi provođenja studija Računarstva i informatike. U tu svrhu u izvanbilančnu imovinu Sveučilišta unesena je vrijednost opreme i namješta koji je na raspolaganju Sveučilištu.

Sveučilište Sjever u travnju 2020. godine donosi Uputu o upravljanju i raspolaganju nekretninama u vlasništvu i posjedu Sveučilišta Sjever (KLASA: 940-06/20-01/01, URBROJ: 2186-0336-01-20-1). Uz navedeno stručne službe Sveučilišta vode i redovito ažuriraju Registar imovine i izvanbilančne imovine.

|  |  |  |  |
| --- | --- | --- | --- |
| *99* | *Izvanbilančni zapisi (=0)* | *0,00* | *0,00* |
| *991* | *Izvanbilančni zapisi - aktiva* | *11.087.106,51* | *10.025.004,06* |
| *996* | *Izvanbilančni zapisi - pasiva* | *11.087.106,51* | *10.025.004,06* |

**POTENCIJALNI SUDSKI SPOROVI**

|  |  |  |  |
| --- | --- | --- | --- |
| Kratko pojašnjenje spora / Evidencija | Bilančna | Konto | Izvanbilančna  |
| Iznos 157.211,01 kn uveden je temeljem Zapisnika sa Trgovačkog suda, gdje dobavljač tereti Sveučilište za navedeni iznos bez pravne osnove – cijeli iznos vodi se IZVANBILANČNO (prilog – 1. strana Zapisnika) - koordinacija |   |   | 157.211,01 kn |
| Sumarno | 0,00 kn |   | **20.865,49 EUR** (157.211,01 kn) |

**OVRŠNI POSTUPCI PRISILNE NAPLATE POTRAŽIVANJA**

Tijekom 2023. godine Odjel u područnoj službi za opće, pravne, kadrovske i administrativne poslove u suradnji s nadležnim Odjelom za financije i računovodstvo, u nekoliko navrata proveo je pokretanje postupaka naplate potraživanja, kako prema studentima, tako i prema pravnim osobama s kojima Sveučilište Sjever ima sklopljene ugovore. Pokretanje postupaka nije se odnosilo samo na nove postupke, već i na ponovne aktivacije naplata potraživanja za ranije razdoblje (2018. godina i nadalje).

Postupci su pokrenuti putem FINE, kao i putem sustava E-ovrha i to na način da se potraživanja prema studentima naplaćuju prije nastupa zakonskih rokova (opći zastarni rok od 5 godina) i to temeljem periodičnih slanja Poziva na plaćanje (opomena), pokretanjem postupaka prisilne naplate potraživanja – javnobilježnička ili sudska ovrha, te aktivacijom instrumenata osiguranja plaćanja – zadužnica i bjanko zadužnica. Potraživanja prema studentima pokrivena su instrumentima osiguranja plaćanja u vidu zadužnica i bjanko zadužnica, uz aktivaciju jamca platca. Naplata potraživanja od gospodarskih subjekata i trećih osoba osigurava se ugovorima o pristupanju duga.

Tijekom 2023. godine provedeni su i postupci otpisa potraživanja, s različitih osnova, temeljem posebnih odluka i procedura u ukupnom iznosu od 4.756,63 eura (ukupno 158 dužnika).

Svi postupci pokrenuti su pravovremeno te su utužena sva dospjela potraživanja zaključno s 31. prosinca 2022. godine.

Na dan 31. prosinca 2023. godine, temeljem očitovanja Odjela u područnoj službi za opće, pravne, kadrovske i administrativne poslove Sveučilišta aktivna su:

* 22 predmeta za utuženja u razdoblju od 2011. do 2018. godine;
* 11 predmeta za utuženja 2019. do 2022./2023. godina.

Svi predmeti su aktivni te su u tijeku prisilne naplate FINE, odnosno dugovanja su u redoslijedu naplate potraživanja kod FINE te nema obustavljenih predmeta.

**ISPRAVAK VRIJEDNOSTI POTRAŽIVANJA**

Temeljem članka 129. Pravilnika o proračunskom računovodstvu i Računskom planu („Narodne novine“ br. 158/2023) na dan 31.12.2023. godine izvršen je ispravak vrijednosti potraživanja uzimajući u obzir kašnjenje u naplati preko godine dana (prihodi od školarina i popratnih troškova) i pokretanje stečajnog i/ili likvidacijskog postupka nad dužnikom. Ispravak vrijednosti potraživanja izvršen je za vrijednosti potraživanja kojima se kasni s naplatom između jedne i tri godine (ispravak po stopi od 50%) i kašnjenjem naplate iznad tri godine (stopa 100%). Potraživanja za kašnjenja naplate od jedne do tri godine iznosila su ukupno 22.831,73 EUR (ispravljeno 11.415,87 EUR), a potraživanja iznad tri godine iznosila su 10.989,57 EUR (ispravak vrijednosti 10.989,57 EUR).

**BROJ ZAPOSLENIH**

Na dan 31. prosinac 2023. godine Sveučilište Sjever zapošljava ukupno 293 zaposlenika, što je u odnosu na isto razdoblje prošle godine povećanje za 4,27 % (na dan 31.12.2022. broj zaposlenika iznosio je 281).

Potpis voditelja računovodstva: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Potpis zakonskog predstavnika: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 400-05/24-01/01

URBROJ: 2186-0336-01-24-2

Varaždin, 30. siječnja 2024.